
	              PARLAMENTUL ROMÂNIEI

              CAMERA DEPUTAŢILOR


	


	
	 

	Comisia pentru politică  economică,                                                                                                                        reformă şi privatizare
 Nr. 4c-1/77
	 Comisia pentru industrii             Comisia juridică,

                      şi servicii                        de disciplină și imunități
   Nr. 4c-3/78/2023
                        Nr. 4c-13/132/2023



                                                                                                              Nr. PL-x 73/2023 








                                      Bucureşti, 16.10.2023
                                                BIROULUI  PERMANENT  

                                           AL 

                                                CAMEREI DEPUTAŢILOR
Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 181/2022 pentru modificarea                              Legii energiei electrice şi a gazelor naturale nr. 123/2012 şi a altor acte normative, transmis spre dezbatere în fond, în procedură de urgenţă, Comisiei pentru politică economică, reformă şi privatizare, Comisiei pentru industrii şi servicii și Comisiei juridice, de disciplină și imunități cu adresa nr. PL-x 73/2023 din 20 februarie 2023, respectiv       15 februarie 2023, înregistrată sub nr. 4c-1/77 din 20 februarie 2023, respectiv nr. 4c-3/78 și nr. 4c-13/132 din 15 februarie 2023, Camera Deputaţilor fiind Cameră decizională. 

În raport cu obiectul şi conţinutul său, iniţiativa legislativă face parte din categoria legilor organice.

        PREŞEDINTE
               PREŞEDINTE                               PREŞEDINTE

Costel Neculai DUNAVA                BENDE Sándor                Laura-Cătălina VICOL-CIORBĂ

                                                       RAPORT COMUN              
                                                                    asupra 

proiectului de Lege privind aprobarea 
Ordonanţei de urgenţă a Guvernului nr. 181/2022 pentru modificarea 
Legii energiei electrice şi a gazelor naturale nr. 123/2012 şi a altor acte normative
 În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, Comisia pentru politică economică, reformă şi privatizare, Comisia pentru industrii şi servicii și Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 181/2022 pentru modificarea                   Legii energiei electrice şi a gazelor naturale nr. 123/2012 şi a altor acte normative, transmis cu adresa nr. PL-x 73/2023 din 20 februarie 2023, respectiv                                             15 februarie 2023, înregistrată sub nr. 4c-1/77 din 20 februarie 2023, respectiv nr. 4c-3/78 și nr. 4c-13/132 din 15 februarie 2023.

 Conform prevederilor art. 75 din Constituţia României, republicată, şi ale                      art. 92 alin. (9) pct. 2 din Regulamentul Camerei Deputaţilor, republicat,                           Camera Deputaţilor este Cameră decizională.
 Senatul, în calitate de primă Cameră sesizată, a adoptat proiectul de lege, în şedinţa din 13 februarie 2023.              
 Consiliul Legislativ, prin avizul nr. 1424 din 19 decembrie 2022, a avizat favorabil proiectul de ordonanță de urgență, cu observaţii şi propuneri.

 Comisia pentru administrație publică și amenajarea teritoriului a avizat favorabil inițiativa legislativă, conform avizului nr. 4c-7/79 din 19 septembrie 2023. 
 Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 181/2022 pentru modificarea Legii energiei electrice şi a gazelor naturale nr. 123/2012 şi a altor acte normative.

Conform expunerii de motive, prin inițiativa legislativă se urmăreşte stabilirea ,,identității (...) între autoritatea administrației publice concedentă și autoritatea administrației publice cu rol de expropriator în numele statului pentru lucrările de interes național de dezvoltare a transportului de energie electrică, fiind necesară modificarea dispozițiilor legale care prezintă aspecte de contradictorialitate”. 

 Potrivit reglementărilor art. 62 și ale art. 64 din Regulamentul Camerei Deputaţilor, republicat, membrii celor trei Comisii au examinat proiectul de lege în şedinţe separate. Membrii Comisiei juridice, de disciplină şi imunităţi au examinat inițiativa legislativă în ședința din data de 3 aprilie 2023, membrii Comisiei pentru industrii şi servicii au examinat proiectul de lege în ședința din data de 9 octombrie 2023, iar membrii Comisiei pentru politică economică, reformă şi privatizare au examinat inițiativa legislativă menţionată mai sus şi documentele care o însoţesc în şedinţa din 16 octombrie 2023.                    
     La lucrările Comisiei juridice, de disciplină și imunități, respectiv Comisiei pentru industrii şi servicii au participat deputații conform listelor de prezență. Din totalul de                     20 de membri ai Comisiei pentru politică economică, reformă şi privatizare au fost prezenţi la dezbateri 16 deputaţi.
 La lucrările Comisiilor au participat, în calitate de invitați, din partea                  Ministerului Economiei, Antreprenoriatului și Turismului, domnul Ciui Terente – secretar de stat, iar din partea Societății Naţionale de Transport Gaze Naturale «Transgaz» – S.A. Mediaş, doamna Claudia-Maria Baicu – șef serviciu al Departamentului juridic.
 În urma examinării proiectului de lege şi a opiniilor exprimate, membrii celor trei Comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei de urgenţă a Guvernului nr. 181/2022 pentru modificarea Legii energiei electrice şi a gazelor naturale nr. 123/2012 şi a altor acte normative, în forma adoptată de Senat.
 În raport cu obiectul şi conţinutul său, iniţiativa legislativă face parte din categoria legilor organice.

    PREŞEDINTE                            PREŞEDINTE                                 PREŞEDINTE                         
        Costel Neculai DUNAVA                  BENDE Sándor              Laura-Cătălina VICOL-CIORBĂ      

    SECRETAR                                SECRETAR                                          SECRETAR                          

       Bogdan-Alin STOICA                 Denisa-Elena NEAGU                          LADÁNYI László-Zsolt

